TV7 JERUUSALEMMA UUDISED
Eetris on Jeruusalemma Uudised. Tere õhtust!
Meie tänased teemad -
Juubeliaasta ja Jeruusalemma vabastamine -
11. juunil 2017. a möödub 50 aastat sellest,
kui Iisrael vabastas Jeruusalemma vanalinna ja selle idaosa
Jordaania illegaalse okupatsiooni alt.
Tol päeval lõppes ka nn Kuue päeva sõda,
mis oli samuti oluline verstapost Iisraeli ja eriti Jeruusalemma ajaloos.
Knesset tegi ettepaneku, et valitsus looks eraldi ameti,
mille eesmärgiks oleks kinnitada
juudiriigi ja Jeruusalemma vanalinna ajaloolisi sidemeid.
Kultuuriminister Regev ja Jeruusalemma asjade minister Elkin
tegid ettepaneku luua fond just sellel eesmärgil.
Fond saaks eelarvest igal aastal
ca 550 000 USD.
Knesseti araablastest liikmed on eelmainitud algatuse vastu.
Nad viitavad UNESCOs mullu oktoobris tehtud otsusele,
mille järgi pole juutidel mingeid ajaloolisi, usulisi
ega juriidilisi õigusi kogu maale ja eriti Jeruusalemmale.
Kõik Iisraeli riigi territooriumil olev
kuuluvat UNESCO väitel ainult islami ajaloole.
Nii rikuks sellise fondi loomine Jeruusalemma moslemirahvastiku
ning samas kogu islami- ja araabiamaailma ajaloolisi,
kultuuriga seotud ja usulisi õigusi.
Gazat kontrolliv Hamas muutis oma põhikirja,
enda meelest kaasaegsemaks.
Iisrael eksisteerivat vaid seni, kuni islam seda lubab,
on endiselt üks peamisi juhiseid põhikirja alguses, nagu varemgi.
'Juudi ja sionistliku vaenlase' asemel
on kasutusele võetud termin 'okupatsioonivõim'.
Samuti püüdis Hamas lüüa lahku
oma katusorganisatsioonist Moslemivennaskonnast
ja uued kummardused tehti šiiitliku Iraani suunas.
Liibanon on vaidlustanud Iisraeli õiguse mandrilavale,
mis piirneb mõlema riigi rahvusvaheliste majandusvetega.
Pildil nähtav sektor
asub mõlema riigi väitel just nende territoriaalvetes.
Asi on eelkõige selles,
et seal arvatakse asuvat suuri energiavarusid
nii maagaasi kui toornafta kujul.
Puurimiskatsed, mida USA ja Iisraeli firmad
ning naftafirma SHELL on piirkonnas teinud,
on olnud väga lubavad.
Liibanon pole piirkonda varem vaidlustanud,
kuid Hezbollah' haarde tugevnedes riigi sisepoliitikas,
on jõuliselt muutunud ka hääletoonid.
Tegemist on ca 800 km² suuruse mereala ja selle loodusvaradega.
Loodusressurssidest saadav majanduskasu
tugevdaks oluliselt Hezbollah' positsiooni
ja seepärast püüab Iisrael takistada selle realiseerumist.
Egiptuse armee esindaja teatel õnnestus Siinail tegutseval ISISe rakul
õhata armeebaasi lähedal teeäärne pomm.
Hukkus vähemalt kümme sõdurit,
vigastatute arvu ei öeldud.
Egiptus on tõhustanud viimasel ajal ISISe vastast võitlust Siinail,
kus rühmitus püüab vallutada alasid
võimalikult Iisraeli piiri lähedal Rafah' ja Eilati vahel.
Nii Egiptus kui Iisrael püüavad ära hoida
ISISe ja Gazat valitseva Hamasi vahelist võimalikku koostööd.
Liibanonis tegutsev šiiitlik Hezbollah
on võtnud õppust lõuna pool Gazas tegutsevalt sunniitlikult Hamasilt.
Mitte niivõrd usuliselt, kuivõrd Hamasi kombest
märkamatult Iisraeli piiri alla tunneleid kaevata.
Iisraeli-Liibanoni piirile on ehitatud turvatara,
kuid see ei suuda peatada sügaval maa all toimuvat tegevust.
Iisraeli armee arendab maaalust Iron Dome'i
ehk Raudkupli süsteemi maaaluse tõrje eesmärgil,
mis vastaks edukalt Iisraeli õhuruumi kaitsvale maapealsele kompleksile.
USA on aidanud süsteemi arendada ca 120 mln dollariga
ja ka tehnilise poolega.
Töös osaleb ka mitmeid Iisraeli sõjatööstusettevõtteid.
IDF-i peastaap peab maaalust Raudkuplit ülioluliseks projektiks.
Iraan teatas, et vabastab Golani kõrgustiku
ja tagastab selle Süüria praeguse valitsuse kontrolli alla
Luureallikate hinnangul tahab Iraan Golani vabastamise eest vastutasuks
endale mere- ja armeebaasi Süüria Latakias.
Seal on juba Vene laevastiku ja õhujõudude baasid,
nii et Latakiasse loodav võimalik Iraani relvajõudude baas
oleks märkimisväärne sõjaline jõufaktor
ja asuks Iisraelile üsna lähedal.
Kui Golani vabastamine on Latakias baasi saamise eelduseks,
võib seda ehk väga kaua oodata, kui see üldse kunagi õnnestub.
Iisrael on ühendanud Golani endaga
ja taotleb selle rahvusvahelist tunnustamist.
USA on sel teemal vait olnud
ja Venemaagi pole võtnud seisukohta Iisraeli Golani tunnustamise teemal.
See on tänaseks kõik.
Paluge rahu Jeruusalemmale ja jääge TV7 kanalile,
siis olete heas seltskonnas.
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.